ฉบับร่าง:เกี้ยน เสมอพิทักษ์

มีคาแอล  เกี้ยน  เสมอพิทักษ์ ( ไทย: มีคาแอล  เกี้ยน  เสมอพิทักษ์, อักษรโรมัน: Most Rev. Michael  Kien Samorpitak  , 18 ธันวาคม ค.ศ. 1920  (พ.ศ. 2463)– 6 มีนาคม ค.ศ. 1998 (พ.ศ.  2541) เป็น อัครมุขนายกกิตติคุณแห่งอัครมุขมณฑลท่าแร่-หนองแสง ในภาคตะวันออกเฉียงเหนือ ของประเทศไทย ตั้งแต่ปี  ค.ศ. 1959 (พ.ศ.  2502) จนกระทั่งเกษียณอายุในปี 1980  (พ.ศ. 2523) (1 กรกฏาคม ค.ศ. 1959 (พ.ศ.  2502)
- 14 พฤษภาคม 2547) ท่านเป็นอัครมุขนายก จากบาทหลวงชาวพื้นเมืองท่านแรกของภาคอีสานและเป็นชาวบ้านท่าแร่ สกลนคร นับเป็นเกียรติต่อจังหวัดสกลนครอย่างยิ่ง

**ประวัติส่วนตัว**
พระคุณเจ้า มีคาแอล เกี้ยน เสมอพิทักษ์ เกิดเมื่อวันที่ 18 ธันวาคม ค.ศ. 1920 ที่บ้านท่าแร่ ตำบลท่าแร่ อำเภอเมือง จังหวัดสกลนคร เป็นบุตรคนที่ 7 ของนายชา เสมอพิทักษ์ และนางสอ ชมพูจันทร์ มีพี่น้องทั้งหมด 8 คน

**ชีวิตในวัยเด็ก**
เมื่อยังเด็ก ท่านได้เข้าเรียนในโรงเรียนของโบส์ถท่าแร่ (ตึกเหลือง) เมื่ออายุ 11 ปี ขณะกำลังเรียนอยู่ชั้นประถมปีที่ 2 วันหนึ่งท่านได้ไปแก้บาปกับบาทหลวงบาเยต์ ซึ่งต่อมาเป็นมุขนายกบาเยต์ บาทหลวงถามว่า “ลูกอยากไปเป็นเณรที่บางช้างไหม?” ในเวลานั้น ท่านไม่เคยมีความคิดมาก่อนเลยว่าจะเข้าบ้านเณร จึงขอเวลาคิดอยู่ 2-3 วันโดยมิได้ปรึกษาใคร หลังจากนั้นท่านก็ตอบบาทหลวง     บาเยต์ว่า “ยินดีไปครับ คุณพ่อ” นั่นคือจุดเริ่มต้นของกระแสเรียกแห่งการเป็นผู้รับใช้พระเจ้าของท่าน

**กระแสเรียกและการบวช**
ท่านเข้าเรียนบ้านเณรเล็กที่บ้านเณรบางช้าง ต่อมาย้ายมาที่บ้านเณรบางนกแขวก อำเภอบางคนที จังหโบส์ถสมุทรสงคราม เมื่อปี ค.ศ. 1932 และไปต่อที่บ้านเณรพระหฤทัย ศรีราชา จังหโบส์ถชลบุรี ในช่วงปี ค.ศ. 1935-1939 จากนั้นออกทดลองเป็นครูเณรที่บ้านเณรหนองแสง นครพนม เมื่อปี ค.ศ. 1940 แต่เนื่องจากเกิดสงครามบูรพา ท่านได้ออกมาทำนากับพี่ๆ จนถึงเดือนมิถุนายน ค.ศ. 1941

**รับศีลอนุกรมบวชเป็นบาทหลวง**
ท่านเข้าเรียนบ้านเณรใหญ่ (ชั่วคราว) ที่แม่พระนฤมลทิน บางนกแขวก ระหว่างปี ค.ศ. 1941-1948 และบวชเป็นพระสงฆ์เมื่อวันที่ 4 เมษายน ค.ศ. 1948 ที่ปะรำพิธีหน้าอาสนวิหารอัครเทวดามีคาแอลท่าแร่ (หลังเก่า) โดยมุขนายกเกลาดิอุส บาเยต์

**พิธีอภิเษกเป็นมุขนายก**
วันที่ 30 มิถุนายน ต้อนรับสัตบุรุษจำนวนมากจากมิสซังอุดร, อุบล, ท่าแขก, เวียงจันทร์ และกรุงเทพฯ ซึ่งเดินทางมาทางรถไฟ รวมทั้งมุขนายกและบาทหลวงรวม 71 ท่าน เพื่อมาร่วมงานพิธีอภิเษก
วันที่ 1 กรกฎาคม ค.ศ. 1959 พิธีอภิเษกอัครมุขนายกแห่งมิสซังท่าแร่-หนองแสง จัดขึ้น เป็นวันประวัติศาสตร์เนื่องจากเป็นอัครมุขนายกท่านแรกที่เป็นบาทหลวงมาจากมุขมณฑลท่าแร่-หนองแสง และรับอภิเษกที่บ้านท่าแร่- เวลา     07.40 น. เริ่มขบวนแห่ผู้รับอภิเษกซึ่งนั่งบนวอ จากบ้านเจ้าอธิการ ผ่านหน้าโบส์ถท่าแร่ โรงเรียนเซนต์ยอแซฟ มาสู่ปะรำพิธี เนื่องจากโบส์ถท่าแร่เก่าแก่และคับแคบจึงไม่ได้จัดพิธีอภิเษกที่โบส์ถ- เวลา     08.10 น. พิธีเริ่มขึ้นโดยมี มุขนายกบาเยต์ (Bishop Claudius-Philippe Bayet, M.E.P.) เป็นผู้อภิเษก,  มุขนายกเปโตร คาเร็ตโต (Bishop Pietro Luigi Carretto, S.D.B.) และมุขนายกสงวน สุวรรณศรี (มุขนายกแห่งมุขมณฑลจันทบุรี) เป็นมุขนายกผู้ช่วยอภิเษก
พิธีจัดขึ้นท่ามกลางพระสมณทูต มุขนายกดรุ๊สแดร๊ก แห่งเวียงจันทร์ (Etienne-Auguste-Germain Loosdregt, O.M.I.), พระอัครมุขนายก อาร์โนด์ อังตวน การ์โนลต์ และมุขนายกดูฮาร์ต (Bishop Clarence James Duhart, C.SS.R.) ตลอดจนคณะบาทหลวง ภคินี และสัตบุรุษมากมาย นอกจากนี้ นายอำเภอจังหวัดสกลนครและหัวหน้าส่วนราชการบางท่านได้ให้เกียรติมาร่วมในพิธีด้วย อุปมุขนายกเป็นผู้อ่านสารตราตั้งของสมเด็จพระสันตะปาปายวงที่ 23
พิธีดำเนินไปอย่างสง่า ใช้เวลากว่า 2 ชั่วโมง ผู้มารับพรคนแรกคือมารดาผู้ชราของท่าน ต่อจากนั้นเป็นการแห่มุขนายกใหม่โดยรถยนต์ไปรอบๆ บ้านท่าแร่ ซึ่งมีระยะทางประมาณ 4 กิโลเมตร
มุขนายกเกี้ยนได้อธิบายคติประจำตัวของท่าน คือ “Lux in tenebris” เป็นความสว่างที่เปรียบได้กับศีลมหาสนิท ท่านยังพูดถึง 3 จังหวัดในปกครอง ได้แก่ นครพนม ซึ่งมีมรณสักขีที่สองคอน, สกลนคร ที่มีคริสตศาสนิกชนมากที่สุด และกาฬสินธุ์ ซึ่งอยู่ในความหวังเพราะยังไม่มีโบสถ์คริสต์ในจังหวัดเลย
ตอนเย็น มีมหรสพปิดงานด้วยภาพยนตร์ของคณะข่าวสารเวียดนาม ประชันกับละครเรื่อง “สาวน้อยผู้ภักดี” (ประวัตินักบุญโรซาแห่งลิมา) ของโรงเรียนเซนต์ยอแซฟแผนกหญิง สลับฉากด้วยการฟ้อนรำต่าง ๆ ซึ่งมีประชาชนมาชมมากมาย

**คติพจน์**
“Lux in tenebris”
แสงสว่างในความมืด

**ความหมายของตราประจำตำแหน่ง (Coat of Arms)**
ตราสัญลักษณ์แบ่งออกเป็น 3 ส่วน:
1.     ส่วนที่หนึ่ง: พื้นสีแดงมีรูปกิ่งใบลาน ต้นก้านใบลานเป็นตัวอักษร N นครพนม:      แทนด้วยตัวอักษร N คือ NAKHON      PHANOM พื้นเป็นสีแดงมีกิ่งใบลาน      หมายถึงนครพนมเป็นดินแดนที่มีผู้มรณสักขียอมเสียสละโลหิตเพื่อความเชื่อที่บ้านสองคอน      กิ่งใบลานเป็นเครื่องหมายตามพระคัมภีร์ว่า      ผู้สละโลหิตเพื่อยืนยันความเชื่อจะถือกิ่งใบลาน
2.     ส่วนที่สอง: พื้นสีเหลืองมีอักษร S ที่บริเวณยอดมีรูปศีลมหาสนิท (ปังกับเหล้าองุ่น) สกลนคร:      แทนด้วยตัวอักษร S คือ SAKONNAKHON      พื้นเป็นสีเหลือง ซึ่งเป็นสีของความสว่าง      หมายถึงจังหวัดสกลนครมีจำนวนโบสถ์มาก ความเชื่อแพร่หลาย      ส่วนปังกับองุ่นเตือนให้ท่านเอาศีลมหาสนิทเป็นศูนย์กลางแห่งชีวิต      ซึ่งสอดคล้องกับคติพจน์ “แสงสว่างในความมืด”
3.     ส่วนที่สาม: พื้นสีเขียวมีรวงข้าว ต้นก้านเป็นตัวอักษร C กาฬสินธุ์:      แทนด้วยตัวอักษร C ซึ่งอ่านได้เหมือนตัว      K เมื่อตามด้วยตัว A เช่น KALASIN      หรือ CALASIN พื้นสีเป็นสีเขียวมีรวงข้าว      หมายความว่าจังหวัดกาฬสินธุ์ยังเป็นพื้นนาที่ยังไม่ได้เก็บเกี่ยว      มุขนายกเลือกใช้ตัว C แทน K เพื่อให้สอดคล้องกับตัวอักษร      N, S, C ที่มีความหมายดังนี้:
N = NOSTRA = ของพวกเรา S = SALVATIO SALUS = ความรอด C = CHRISTUS = พระคริสตเจ้า
รวมความหมายคือ “พระคริสต์ความรอดของเรา”

**ประวัติการศึกษาและหน้าที่การทำงาน**
 ค.ศ.     1932:     เข้าเรียนบ้านเณรเล็กที่บ้านเณรบางช้าง     และย้ายมาบ้านเณรบางนกแขวก- ค.ศ.     1935-1939:     บ้านเณรพระหฤทัย ศรีราชา จังหโบส์ถชลบุรี- ค.ศ.     1940:     ครูเณรบ้านเณรหนองแสง นครพนม- ค.ศ.     1941:     เกิดสงครามบูรพา ออกมาทำนากับครอบครัว- ค.ศ.     1941-1948:     บ้านเณรใหญ่ (ชั่วคราว) แม่พระนฤมลทิน บางนกแขวก- 4 เมษายน ค.ศ. 1948: รับศีลอนุกรมเป็นบาทหลวง

**ตำแหน่งและหน้าที่การทำงาน**
 ค.ศ.     1948-1949:     ผู้ช่วยอธิการอาสนวิหารอัครเทวดามีคาแอลท่าแร่ (บาทหลวงสมุห์ พานิชเกษม เป็นเจ้าอธิการโบส์ถ)- ค.ศ.     1949-1950:     ผู้ช่วยอธิการโบส์ถบุ่งกะแทว (บาทหลวงคำจวน ศรีวรกุล เป็นผู้ดูแล)ดูแลบ้านบุ่งไหม บ้านบัว บ้านเอือด- ค.ศ.     1950-1953:     ศึกษาที่มหาวิทยาลัยคาทอลิก เมืองลีออง ประเทศฝรั่งเศส ปริญญาโททางกฎหมายพระศาสนจักรและปริญญาโททางเทวศาสตร์- ค.ศ.     1954:     เรียนภาษาอังกฤษที่ดับบลิน ประเทศไอร์แลนด์- ค.ศ.     1955:     ศึกษาแนวคิดและแนวปฏิบัติด้านการศึกษาแบบอังกฤษ ได้อนุปริญญาและติดตามมุขนายกมีคาแอล มงคล (อ่อน) ประคองจิต ไปดูงานที่อเมริกา- ค.ศ.     1956-1957:     ผู้ช่วยอธิการโบส์ถท่าแร่ (บาทหลวง แท่ง ยวงบัตรี เจ้าอธิการโบส์ถ)- ค.ศ.     1957-1959:     ผู้จัดการโรงเรียนเซนต์ยอแซฟ ท่าแร่ ได้รับรองวิทยาฐานะ ค.ศ. 1958- 12 กุมภาพันธ์ 1959:   ประกาศแต่งตั้งเป็นผู้แทนพระสันตะปาปาประจำมุขมณฑลท่าแร่, ประเทศไทย (Vicar Apostolic of Thare, Thailand) และดำรงตำแหน่งมุขนายกเกียรตินาม(titular bishop) แห่งอ๊อคตาบา ตูนีเนีย (Octaba Tunisia) ดูแลมุขมณฑลท่าแร่- 21 มีนาคม 1959:   สมเด็จพระสันตะปาปาเปาโลที่ 6 ประกาศแต่งตั้งพระคุณเจ้ามีคาแอล เกี้ยน เสมอพิทักษ์ เป็นมุขนายกท่านใหม่ของมุขมณฑลท่าแร่- 1 กรกฎาคม 1959:     รับการอภิเษกเป็นมุขนายกเกียรตินาม (titular bishop) แห่งอ๊อคตาบา ตูนีเนีย (Octaba Tunisia) เป็นมุขนายกผู้ดูแลมุขมณฑลท่าแร่- 25 พฤศจิกายน ค.ศ. 1963:  พระคุณเจ้ามีคาแอล เกี้ยน เสมอพิทักษ์ เข้าเฝ้าสมเด็จพระสันตะปาปา เปาโล ที่ 6 พร้อมกับคณะมุขนายกจากมาเลเซียและลาว และได้รับประกาศแต่งตั้งเป็นอัครมุขนายกแห่งมุขมณฑลใหม่- 18 ธันวาคม 1965:   สมเด็จพระสันตะปาปา เปาโล ที่ 6 ได้ประกาศสถาปนาพระฐานานุกรมศักดิ์สิทธิ์ในประเทศไทย เมื่อ 18 ธันวาคม 1965 (2508) โดยแบ่งเขตปกครองออกเป็น 2 ภาคคือ อัครมุขมณฑลกรุงเทพฯ และ อัครมุขมณฑลท่าแร่-หนองแสง และประมุขของมุขมณฑลท่าแร่-หนองแสง คือ มุขนายกมีคาแอล เกี้ยน เสมอพิทักษ์ ได้รับแต่งตั้งเป็น “อัครมุขนายก” แห่งอัครมุขมณฑลท่าแร่-หนองแสงอย่างเป็นทางการ- ค.ศ.     1965-1980:   ดำรงตำเเหน่งอัครมุขนายกแห่งอัครมุขมณฑลท่าแร่-หนองแสง- 6 มีนาคม 1980:   ลาออกจากตำแหน่งอัครมุขนายก และเป็นอัครมุขนายกกิตติคุณ- 21 มีนาคม ค.ศ. 1984: ฉลอง 25 ปี แห่งการแต่งตั้งเป็นมุขนายก อัครสังฆมณฑลท่าแร่-หนองแสง- ค.ศ.     1985-1993:  เป็นจิตตาธิการอารามกาปูชิน ท่าแร่- ค.ศ.     1990:     บุกเบิกบ้านดอนถ่อน บ้านวนาสามัคคี อุ่มจาน สกลนคร- ค.ศ.     1991:     บุกเบิกบ้านคำสว่างน้อย ตำบลกุรุคุ นครพนม, บ้านโคกสง่า สกลนคร- ค.ศ.     1992-1993:     รับตำแหน่งอุปมุขนายก และเคยเป็นจิตตาธิการคณะวินเซนต์เดอปอล, คณะพระหฤทัย, กลุ่มแม่บ้าน, และชมรมผู้สูงอายุ- ค.ศ.     1993:     บุกเบิกบ้านพรสวรรค์ (คำเจริญ), บ้านโนนสวาท, บ้านเทพนิมิต, อำเภอบ้านแพง นครพนม- ค.ศ.     1996:     ล้มป่วยเป็นอัมพาต- 4 เมษายน ค.ศ. 1998: อัครสังฆมณฑลท่าแร่-หนองแสง จัดงานฉลอง 50 ปี หิรัญสมโภช  ชีวิตการเป็นบาทหลวงแด่ท่าน

**เหตุการณ์ที่น่าสนใจในช่วงที่ท่านดำรงตำแหน่ง**
การสถาปนาพระฐานานุกรมอัครอัครมุขมณฑล
เมื่อวันที่ 18 ธันวาคม 1965 (2508) สมเด็จพระสันตะปาปาเปาโลที่ 6 ได้ประกาศสถาปนาอัครอัครมุขมณฑลในประเทศไทย โดยแบ่งออกเป็น 2 ภาค คือ อัครมุขมณฑลกรุงเทพฯ และอัครมุขมณฑลท่าแร่-หนองแสง มุขนายกมีคาแอล เกี้ยน เสมอพิทักษ์ ได้รับการแต่งตั้งเป็น “พระอัครมุขนายก”
ขณะนั้น อัครมุขมณฑลท่าแร่-หนองแสง มีคริสตชนทั้งหมด 22,221 คน จากประชากรทั้งหมด 1,296,000 คน ใน 3 จังหวัด ได้แก่ สกลนคร นครพนม และกาฬสินธุ์ มีบาทหลวง 26 ท่าน ซึ่งรวมทั้งบาทหลวงชาวพื้นเมือง 17 ท่าน บาทหลวงคณะช่วยมิสซัง (S.A.M.) 3 ท่าน และบาทหลวงคณะมิสซังต่างประเทศแห่งกรุงปารีส (M.E.P.) 6 ท่าน พร้อมกับภคินีคณะรักกางเขนแห่งท่าแร่ จำนวน 72 รูป
การก่อสร้างอาสนวิหารอัครเทวดามีคาแอล ท่าแร่
หลังจากได้รับการสถาปนาเป็นอัครมุขมณฑล พระอัครมุขนายกมีคาแอล เกี้ยน เสมอพิทักษ์ ได้เริ่มสร้างอาสนวิหารหลังใหม่ แทนหลังเก่าที่ชำรุด โดยมีพิธีวางศิลาฤกษ์เมื่อวันที่ 16 เมษายน 1968 (พ.ศ.2511) และเริ่มก่อสร้างตามแบบสถาปัตยกรรมสมัยใหม่ที่มีลักษณะคล้ายหัวเรือ การก่อสร้างใช้เวลา 3 ปี จึงเสร็จสมบูรณ์ มีพิธีเสกและเฉลิมฉลองเมื่อวันที่ 16 เมษายน 1971 (2514) โดยพระอัครมุขนายกมีคาแอล เกี้ยน เสมอพิทักษ์ ร่วมกับมุขนายก คณะบาทหลวง และคริสตชนทั่วอัครมุขมณฑล
การก่อสร้างรองอาสนวิหารนักบุญอันนา หนองแสง
ในเดือนมีนาคม 1972 (พ.ศ. 2515) อัครมุขนายกมีคาแอล เกี้ยน เสมอพิทักษ์ ได้อนุมัติให้สร้างโบส์ถหลังใหม่ ที่หนองแสงเพื่อใช้เป็น รองอาสนวิหาร โดยมีพิธีวางศิลาฤกษ์ในวันสมโภชพระเยซูเจ้าเสด็จขึ้นสวรรค์ วันอาทิตย์ที่ 14 เดือน 7 ปี 1972 (พ.ศ. 2515) โบส์ถหลังใหม่สร้างตามแบบสถาปัตยกรรมคล้ายกับอาสนวิหารหลังเก่า(หนองแสง) ที่ถูกทำลายในช่วงกรณีพิพาทอินโอจีนปี 1940 (พ.ศ.2483) การก่อสร้างสำเร็จด้วยความร่วมมือจากชาวหนองแสง นครพนมและความช่วยเหลือจากทั่วประเทศ โดยมีพิธีเสกและเปิดอย่างเป็นทางการเมื่อวันที่ 18 เมษายน 1975 (พ.ศ.2518) โดยมุขนายกเกลาดิอุส บาเย จากอัครมุขมณฑลอุบลราชธานี

**ผลงานสำคัญ**
งานเขียน- ประวัติการเผยแพร่พระศาสนาในภาคอีสานและประเทศลาว เขียนโดยมุขนายกเกลาดีอุส บาเยต์ และแปลโดยอัครมุขนายกไมเกิ้ล เกี้ยน เสมอพิทักษ์
การแพร่ธรรม- ดำรงตำแหน่งประมุขอัครมุขมณฑลท่าแร่-หนองแสง ท่านทุ่มเทแรงกายแรงใจและทรัพย์สินเพื่อการแพร่ธรรม ส่งผลให้มีคริสตชนใหม่จำนวนมาก- ก่อตั้งทีมแพร่ธรรม (Ad Gentes) ปี 1962 ภายใต้การนำของบาทหลวงยอห์นบัปติสต์ แท่ง ยวงบัตรี- ภายหลังจากลาออกจากตำแหน่งอัครมุขนายก ท่านยังคงทำงานแพร่ธรรมในหลายโบสถ์และหมู่บ้าน แม้จะมีปัญหาสุขภาพ
การบุกเบิกสร้างสรรค์สังคม- รวบรวมครอบครัวคริสตชนที่ย้ายไปอยู่ในหมู่บ้านใหม่เพื่อสะดวกในการปฏิบัติศาสนกิจ- ช่วยเหลือผู้ยากจนโดยจัดหาที่ดินและทุนสำหรับการทำกิน- ส่งเสริมอาชีพและสร้างรายได้ในหมู่บ้าน เช่น การทอเสื่อ การปลูกพืชเศรษฐกิจ และการเลี้ยงสัตว์
การพัฒนาระบบสาธารณูปโภค- จัดซื้อเครื่องทำไฟขนาดใหญ่ในปี 1960 และพัฒนาระบบไฟฟ้าให้ชาวท่าแร่ ซึ่งเป็นการสร้างระบบไฟฟ้าแรกในพื้นที่ หลังจากนั้น เมื่อรัฐบาลสร้างสนามบินที่ตำบลเชียงเครือ และมีการเดินกระแสไฟฟ้าแรงสูงมาที่สนามบิน อัครมุขนายกได้ติดต่อขอใช้ไฟฟ้าและจัดซื้อเสาและสายไฟฟ้าจากสนามบินเชียงเครือมาที่ท่าแร่- สร้างระบบประปาจากหนองหาร และโอนกิจการให้สุขาภิบาลท่าแร่- พัฒนาระบบสาธารณูปโภคในหลายหมู่บ้านเพื่อยกระดับคุณภาพชีวิต การดำเนินงานเหล่านี้มีส่วนสำคัญในการพัฒนาคุณภาพชีวิตและโครงสร้างพื้นฐานของชุมชนท่าแร่ จ.สกลนคร
การพัฒนาแหล่งน้ำและส่งเสริมอาชีพ- สร้างฝายน้ำล้น ขุดสระ และเจาะบ่อบาดาลในหลายหมู่บ้าน- จัดหาที่ดินและส่งเสริมอาชีพต่างๆ เช่น การปลูกพืช การทำประมง และการเลี้ยงสัตว์
การตั้งศูนย์สังคมพัฒนา- ก่อตั้งศูนย์สังคมพัฒนาอัครสังฆมณฑลท่าแร่-หนองแสง ในปี 1975- ส่งบาทหลวงไปศึกษาการพัฒนาตามจิตตารมณ์ “เครดิตยูเนียน”ในประเทศฟิลิปปินส์เพื่อนำมาปรับใช้ในท้องถิ่น จนปัจจุบันเกิดเป็น และปัจจุบัน ได้เกิดเป็น สหกรณ์เครดิตยูเนี่ยน สถาบันการเงินที่สมาชิกเป็นเจ้าของ และบริหารงานโดยสมาชิกเอง ในหลายพื้นที่ เช่น สหกรณ์เครดิตยูเนี่ยนท่าแร่พัฒนา จำกัด
ความผูกพันต่อโบสถ์แม่พระแห่งภูเขาคาร์แมล- ก่อตั้งวัดแม่พระแห่งภูเขาคาร์แมล บ้านป่าพนาวัลย์ ตำบลท่าแร่ เมื่อวันที่ 22 พฤศจิกายน 1986- วัดนี้เป็นศูนย์กลางการภาวนาและการแพร่ธรรม ใช้เป็นสถานที่สำหรับการภาวนาและการเข้าเงียบสำหรับชุมชน นักบวช และคริสตชนทั่วไป

**วาระสุดท้ายของชีวิต **
การเสียชีวิต- อัครมุขนายกมีคาแอล เกี้ยน เสมอพิทักษ์ อดีตประมุขอัครมุขมณฑลท่าแร่-หนองแสง เสียชีวิตด้วยโรคชราและอัมพาตเมื่อวันที่ 16 ตุลาคม ค.ศ. 1998 เวลา 04.00 น. ที่บ้านพักบาทหลวงสูงอายุ “บ้านซีเมออน” ที่บ้านท่าแร่ รวมอายุ 77 ปี 29 วัน- พิธีมิสซาและการภาวนาหน้าศพจัดขึ้นเป็นเวลา 7 วันที่อาสนวิหารอัครเทวดามีคาแอล ท่าแร่
พิธีปลงศพ- พิธีปลงศพ และฝังศพจัดขึ้นในวันพฤหัสบดีที่ 22 ตุลาคม ค.ศ. 1998 ที่อาสนวิหารอัครเทวดามีคาแอล ท่าแร่- ประธานในพิธีมิสซาคือพระอัครมุขนายกลอเรนซ์ คายน์ แสนพลอ่อน พร้อมด้วยพระสมณทูตลุยจี แบรสซาน(Nominated Apostolic Nuncio Archbishop Luigi Bressan) คณะมุขนายกจากที่ต่างๆ และบาทหลวงประมาณ 160 คน รวมทั้งนักบวชชาย-หญิง และสัตบุรุษประมาณ 3-4 พันคน- ร่างของท่านถูกบรรจุฝังไว้ที่สุสานวัดอัครเทวดามีคาแอล ท่าแร่ ต่อมาถูกเคลื่อนย้ายไปยังศาลานักบุญทั้งหลายภายในบริสุสานสุสานแร่

**อ้างอิง**
#
หมวดหมู่:บุคคลที่เสียชีวิตในปี พ.ศ. 2541
หมวดหมู่:บุคคลที่เกิดในปี พ.ศ. 2463
หมวดหมู่:Arcbishop
หมวดหมู่:Tharae SakonNakhon Thailand